
           
            REPUBLIKA HRVATSKA

Lovas, 08. listopada 2026.

Na temelju članka 2. Odluke o raspisivanju Javnog natječaja za dodjelu općinskih prostora na korištenje udrugama na području Općine Lovas za provođenje aktivnosti od interesa za opće dobro („Službeni vjesnik“ Vukovarsko-srijemske županije broj 20/26) i članka 49. Statuta Općine Lovas („Službeni vjesnik“ Vukovarsko-srijemske županije broj 04/21, 08/25 i 14/25), Općinska načelnica Općine Lovas raspisuje

JAVNI NATJEČAJ
za dodjelu općinskih prostora na korištenje udrugama
na području Općine Lovas za provođenje aktivnosti od interesa za opće dobro
 

1. Raspisuje se Javni natječaj za dodjelu općinskih prostora na korištenje udrugama na području Općine Lovas za provođenje aktivnosti od interesa za opće dobro, prikupljanjem pismenih prijava u zatvorenim omotnicama, na rok od 5 (pet) godina, za dolje navedene općinske prostore:
 
1. Općinski prostor u Lovasu, ulica Stjepana Radića 4, stari vatrogasni dom, površine 90 m2, za koji se određuje mjesečna zakupnina u iznosu od 0,13 EUR/ m2;
2. Općinski prostor u Lovasu, ulica Ljudevita Gaja 2, Centar kompetencija, Polivalentna dvorana, površine 44,65 m2, za koji se određuje mjesečna zakupnina u iznosu od 0,13 EUR/ m2;
3. Općinski prostor u Lovasu, ulica Gospodarska 1, Poslovna zgrada u Poslovnoj zoni Lovas, dvorana za edukaciju, površine 87,62 m2, za koji se određuje mjesečna zakupnina u iznosu od 0,13 EUR/ m2.

2. Pravo podnošenja pismene prijave imaju udruge građana koje ispunjavaju sljedeće uvjete:
· udruga mora biti upisana u Registar udruga Republike Hrvatske ili u drugi odgovarajući registar i imati registrirano sjedište na području Općine Lovas,
· udruga mora biti upisana u Registar neprofitnih organizacija,
· udruga mora uredno plaćati doprinose i poreze te druga davanja prema državnom proračunu i proračunu Općine,
· da se protiv udruge, odnosno osobe ovlaštene za zastupanje udruge ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,
· aktivnosti se moraju provoditi na području Općine Lovas,
· prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom,
 
3. Prijava na natječaj mora sadržavati:
· izvadak iz matičnog registra u koji je udruga upisana (ispis internetske stranice),
· dokaz o upisu u Registar neprofitnih organizacija (ispis internetske stranice RNO-a),
· presliku Statuta, sa svim izmjenama i dopunama,
· potvrdu Jedinstvenog upravnog odjela Općine Lovas o nepostojanju duga prema Općini Lovas,
· ispunjen obrazac izjave o nekažnjavanju za udrugu i odgovornu osobu u udruzi,
· ispunjen obrazac izjave o partnerstvu.
 
Prijava se podnosi isključivo na Obrascu koji je sastavni dio natječajne dokumentacije.
Obrazac prijave može se preuzeti sa Internet stranice Općine Lovas (www.lovas.hr)  te se popunjava na računalu.

Prijava u papirnatom obliku sadržava Obrazac prijave vlastoručno potpisan od strane osobe ovlaštene za zastupanje te ovjeren službenim pečatom udruge.
 
4. Kriteriji i mjerila za bodovanje pristiglih prijava na natječaj za određeni prostor radi provođenja programa i projekata od interesa za opće dobro su:
 a) Godine aktivnog djelovanja
– za svaku godinu aktivnog djelovanja …………………………………….…1 bod

b) Broj članova i/ili volontera
– do 20 ……………………………………………………………………..… 1 bod
– od 21 do 50 …………………………………………………………….…... 2 boda
– od 51 do 100 ……………………………………………………………..… 3 boda
– više od 100 ………………………………………………………………..... 4 boda

c) Ostvarene financijske potpore za projekte/programe
– iz EU fondova ………………………………………………………….…… 5 bodova
– iz državnog proračuna …………………………………………………….….4 boda
– iz proračuna Općine ………………………………………………………….3 boda
– iz poslovnog sektora …………………………………………………..….….2 boda
– iz drugog inozemnog javnog ili privatnog donatora …………………..……..1 bod

d) Ostvarena priznanja i nagrade i to:
- međunarodna ……………………………………………………………….…. 10 bodova
- državna …………………………………………………………………….…..  8 bodova
- Općine …………………………………………………………………….…….6 bodova
– strukovna …….…………………………………………………………………2 boda
e) Broj partnerskih organizacija civilnog društva s kojima se planira zajednički koristiti dodijeljeni prostor
– 1 partner ………………………………………………………………………1 bod
– 2 partnera ……………………………………………………………………..3 boda
– za svaku partnersku organizaciju iznad dvije dodatno ……………………….1 bod


f) Prethodno korištenje prostora
– prethodno uredno korištenje istog općinskog prostora ……………………….10 bodova
Na temelju zbroja bodova za svakog prijavitelja Povjerenstvo utvrđuje Prijedlog liste prvenstva za dodjelu općinskog prostora na korištenje.
Ako dva ili više podnositelja zahtjeva imaju jednak broj bodova, prednost na listi prvenstva ima onaj podnositelj koji je ostvario više bodova po kriteriju:

1. godine aktivnog djelovanja
2. prethodno korištenje prostora.

Prijavu za dodjelu jednog općinskog prostora kojeg planira koristiti više udruga u suradnji/partnerstvu podnosi samo jedna od udruga koja smatra da na javnom natječaju može ostvariti najveći broj bodova sukladno navedenim kriterijima i mjerilima.

Namjera korištenja prostora u suradnji/partnerstvu s ostalim udrugama potvrđuje se izjavom koja se prilaže uz prijavu za dodjelu općinskog prostora, potpisanom od ovlaštenih osoba svih suradničkih/partnerskih udruga.

5. Nakon izvršenog bodovanja prijava i utvrđivanja Prijedloga liste prvenstva za dodjelu pojedinog općinskog prostora, Povjerenstvo će, na službenim internet stranicama Općine (www.lovas.hr) i Oglasnoj ploči Općine, javno objaviti Prijedlog liste prvenstva za dodjelu pojedinog općinskog prostora s brojem bodova po pojedinom kriteriju te ukupan broj bodova.

Na prijedlog liste prvenstva za dodjelu pojedinog općinskog prostora prijavitelji mogu uložiti prigovor Općinskoj načelnici, putem JUO-a, zbog redoslijeda na listi reda prvenstva ili zbog neuvrštavanja na listu reda prvenstva, u roku od osam (8) dana od dana objave Prijedloga liste prvenstva.

Odluka Općinske načelnice o prigovoru je konačna.
 6. Konačnu listu prvenstva za dodjelu općinskog prostora, na prijedlog Povjerenstva, utvrđuje Općinska načelnica.
Na temelju konačne liste, Povjerenstvo predlaže Općinskoj načelnici donošenje Zaključka o dodjeli prostora na korištenje koji mora biti javno objavljen na službenim internet stranicama Općine (www.lovas.hr).
 7. Na temelju zaključka Općinske načelnice zaključuje se Ugovor o korištenju općinskog prostora (u daljnjem tekstu: Ugovor).

Ako prijavitelj koji je ostvario najviše bodova za općinski prostor ne pristupi zaključenju Ugovora, Povjerenstvo predlaže Općinskoj načelnici sljedećeg prijavitelja s Konačne liste prvenstva za taj prostor.

Ugovor se sklapa na 5 (pet) godina kao javnobilježnički akt.

Troškove solemnizacije snosi korisnik.

Ugovor, u ime Općine, potpisuje Općinska načelnica ili osoba koju za to ovlasti Općinska načelnica.
8. Naknada za korištenje općinskog prostora iznosi 0,13 eura po m2 površine mjesečno za sve udruge. Osim naknade za korištenje korisnik snosi i sve druge troškove i naknade za korištenje općinskog prostora po njihovom dospijeću (struja, voda, grijanje, komunalna naknada, vodna naknada i drugo). 

9. Pisane prijave na ovaj natječaj podnose se u zatvorenoj omotnici s naznakom: 

„NE OTVARAJ – JAVNI NATJEČAJ
za dodjelu općinskih prostora na korištenje udrugama na području
Općine Lovas za provođenje aktivnosti od interesa za opće dobro“



preporučenom poštom na adresu: Općina Lovas, ul. Ante Starčevića 5, 32237 Lovas ili osobnom dostavom u zgradu Općine Lovas.

Rok za podnošenje prijava na natječaj je do 23. listopada 2026. godine.


 	          Općinska načelnica
          Lea Vidić, mag.cult.

